Η Λογοτεχνική Αναπαράσταση της Αριστοκρατίας: Ο Γατόπαρδος, I Viceré, Οι Σκλάβοι στα δεσμά τους
Creators: name: Βυζαντιάδου, Σοφία Πρόδρομου
Publisher: name: Aristotle University of Thessaloniki
Year: 2017
Subjects: Θεοτόκης Κωνσταντίνος
Αριστοκρατία
O Γατόπαρδος
Theotokis Konstantinos
Aristocracy
The Leopard

description: Η παρούσα διπλωματική εργασία εξετάζει τις διαφορετικές λογοτεχνικές αναπαραστάσεις της αριστοκρατίας σε τρία μυθιστορήματα: στο Γατόπαρδο του Tomasi di Lampedusa, στο I Viceré του Federico de Roberto και στους Σκλάβους στα δεσμά τους του Κωνσταντίνου Θεοτόκη. Ο προβληματισμός εκκινεί από τη διαπίστωση πως γύρω από το μυθιστόρημα του Κ. Θεοτόκη διαφαίνεται μια νοηματική ολισθηρότητα. Η κριτική σύσσωμη υποστηρίζει πως το έργο περιγράφει την κληρονομική αριστοκρατία. Μέσα από την ερμηνεία και σύγκριση των μυθιστορημάτων εξετάζεται η αναπαράσταση της έκπτωτης τάξης και οι πρακτικές γραφής τριών συγγραφέων με διαφορετικές προσλαμβάνουσες και στόχους, για να αποδειχθεί πως ο Θεοτόκης αναπαριστά το προσωπείο της αριστοκρατίας αδυνατώντας να αποδώσει ουσιαστικές αναπαραστάσεις των βαθέων χαρακτηριστικών της. Η εργασία διαιρείται σε τρία μέρη. Στο πρώτο κεφάλαιο εξετάζεται η αναπαράσταση της αριστοκρατίας στον Γατόπαρδο. Μέσω της επιβλητικής φιγούρας του πρωταγωνιστή ο αναγνώστης έρχεται σε επαφή με έναν γνήσιο αριστοκράτη. Στο δεύτερο τμήμα της εργασίας εξετάζεται το Ι Viceré, έργο που στόχο έχει να επικρίνει την αριστοκρατία και τις πρακτικές της, όπως και οι Σκλάβοι. Και σε αυτήν την περίπτωση, όμως, αποδεικνύεται πως ο συγγραφέας συλλαμβάνει και αποδίδει εναργέστερα την ιδέα της αριστοκρατικότητας. Στο τρίτο κεφάλαιο ξεδιπλώνεται ο προβληματισμός για την επικρατούσα αντίληψη της κριτικής ότι οι Σκλάβοι αποτυπώνουν την τάξη των αριστοκρατών. Αποδεικνύεται ότι η τάξη που αναπαρίσταται διαθέτει κάποια τυπικά χαρακτηριστικά της αριστοκρατίας, υπολείπεται, όμως των πιο ουσιαστικών αναπαραστάσεων των αριστοκρατικών ηθών, για να καταλήξουμε στο συμπέρασμα πως ο Θεοτόκης οδηγείται σε μια υβριδική αναπαράσταση αναμειγνύοντας χαρακτηριστικά της αριστοκρατίας και της αστικής τάξης. Σχολιάζονται οι επιπτώσεις στο καλλιτεχνικό αποτέλεσμα και διατυπώνεται η υπόθεση πως η «υβριδική» αναπαράσταση της τάξης οφείλεται στην αστικής φύσης ευγένεια του νησιού
description: This Master’s thesis studies the different literary representations of aristocracy in three novels: The Leopard by Tomasi di Lampedusa, I Viceré by Federico de Roberto and Οι Σκλάβοι στα Δεσμά τους by Konstantinos Theotokis. Most scholars claim that Theotokis’ novel describes hereditary aristocracy. Through the interpretation and comparison of the literary works, the representation of the downfallen aristocracy is examined in order to be proved that Theotokis represents the façade of aristocracy, without being able to capture the deep characteristics of the class. The thesis consists of three chapters. In the first chapter the representation of aristocracy in The Leopard is examined. Through the imposing figure of the protagonist the reader becomes familiar with the image of a genuine aristocrat. In the second chapter I Viceré, a novel which aims to criticize aristocracy and its practices, just like Οι Σκλάβοι στα δεσμά τους is examined. But even in this case it is proved that the writer conceives and conveys the idea of aristocracy more accurately. In the third chapter, the dominant perception of the scholars regarding Theotokis’ novel is unfolded. It is proved that the class represented has some typical characteristics of aristocracy, but some of the most substantial depictions of the aristocratic ethics are missing. The thesis comes to the conclusion that Theotokis created a hybrid representation by mixing characteristics of both classes: aristocracy and bourgeoisie, something that impacts the artistic aftermath of his novel. An attempt to explain this “hybrid” representation of the class follows